b'\n_START_ARTICLE_\nGrasse\n_START_SECTION_\nGeografija\n_START_PARAGRAPH_\nMesto le\xc5\xbei v pokrajini Provansi ob vodnem kanalu Siagne, 12 km severno od Cannesa._NEWLINE_Okoli sredi\xc5\xa1\xc4\x8da Grassa, ki se nahaja na hribu, mesto sestavljajo \xc5\xa1e \xc4\x8detrti Magagnosc, Le Plan, Plascassier, Saint-Fran\xc3\xa7ois, La Blaqui\xc3\xa8re, La Madeleine, Les Aspres, La Marigarde, Saint-Jean, Saint-Jacques, Sainte-Anne, Saint-Matthieu, Saint-Antoine in Saint-Claude.\n_START_SECTION_\nZgodovina\n_START_PARAGRAPH_\nIme mesta se prvikrat omenja v tekstih leta 1040. Leta 1227 je postal po osvojitvi s strani provan\xc5\xa1kega grofa Rajmonda Berengarja del Provanse._NEWLINE_Med francosko revolucijo je pripadel novonastalemu departmaju Var, katerega upravno sredi\xc5\xa1\xc4\x8de je bil od leta 1793 do 1795. Leta 1860 je okro\xc5\xbeje Grasse skupaj z okro\xc5\xbejem Puget-Th\xc3\xa9niers in Ni\xc5\xa1ko grofijo, ki je tega leta po sporazumu v Torinu pripadla Franciji v zameno za francosko pomo\xc4\x8d Italijanom proti Avstrijski vojski, tvoril prenovljeni departma Alpes-Maritimes.'